Kombinácia liekov a výživového doplnku
Dobrý deň,
môze sa užívať Energy Gynex súbežne s liekmi Vasopirin 100 mg a Prestilol 10mg/5mg a Zetovar 10mg/40mg?
Ďakujem za odpoveď.
Dobrý deň,
ďakujeme za Vašu otázku.
Doposiaľ nebol pozorovaný vplyv výživového doplnku Gynex na prebiehajúcu liečbu liekmi Vasopirin, Zetovar a Prestilol. Ich súbežné užívanie sa javí byť bezpečné. Vzhľadom na to, že doplnky stravy nepodliehajú klinickému skúšaniu, prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová